stanford-oval/wikipedia huggingface dataset:
Hopeavuoren kaivos

Hopeavuoren kaivos on Hyvinkään ja Kytäjän rajamailla Hyvinkäänvuorella eli Hopeavuorella sijainnut kaivos, joka oli toiminnassa 1550-luvulta aina 1620-luvulle saakka. Kaivoksesta on louhittu joko hopeamalmia tai lyijyhohdetta sekä rikkikiisua. Tarkkaa tietoa ei ole mitä malmia kaivoksesta on louhittu mutta 1700-luvun kartoissa kaivos on mainittu "vanhana hopeakaivoksena".
Hyvinkäänvuori mainitaan jo 1550-luvulla jolloin Kustaa Vaasa määräsi sinne lähettäväksi malminetsijöitä ja vuorirenkejä. Vuonna 1557 paikalla kävi Turun linnan lasimestari Nils Mattsson (Niilo Matinpoika) ja seuraavina vuosina kaivoksella oli asiakirjojen mukaan työssä vuorirenkejä. Kaivostyöt päättyivät kuitenkin muutaman vuoden kuluttua.
Kustaa II Aadolf kävi keväällä 1614 paikalla ja käynnisti sitten kaajemmat louhintatyöt kaivoksella. Kaivoksessa oli työssä 10 miestä, jotka louhivat Johan Esbjörninpoika Lakeijan johdolla malmia polttolouhinnalla kahdesta kaivoskuilusta. Kaivoksen toiminta päättyi 1620-luvulla ja tällöin kaivoskuilut olivat 10-20 metriä syviä. Kaivoskuilut täyttyivät pian vedellä. Niitä on tyhjennetty vedestä useampaan kertaan viimeksi 1900-luvulla uusien malmilöytöjen toivossa.
Hopeavuoren etelärinteessä kalliojyrkänteen alla sijaitsee 30 metriä halkaisijaltaan oleva veden täyttämä kaivoskuilu. Kuilua ympäröi kuusimetsä ja kuilun alapuolisella rinteellä löytyy kuilusta louhittua kiveä. Toinen kaivoskuilu sijaitsee 600 metriä tästä kuilusta pohjoiseen Urojärven länsirannan sijaitsevan kalliomäen itäreunalla. Se on halkaisijaltaan 20-25 metriä ja on myös veden täyttämä. Kuilun ympäristössä on kasoissa kuilusta louhittua kiveä.
Aiheesta muualla

Historiantutkija Mirkka Lappalaisen luento Kustaa II Aadolfin vierailusta ja kaivostoiminnasta Hyvinkäällä 22.8.2017 Hyvinkään kirjastossa (Youtube-video)
Heikki Hallanoro

Heikki Hallanoro (s. 6. kesäkuuta 1980 Oulu) on suomalainen pianisti ja säveltäjä. Heikki on legendaarisen Mons Records:in artisti, jolle ovat levyttäneet mm. Duke Ellingtonin ja Ella Fitzgeraldin trumpetisti Clark Terry, tai Peter Gabrielin, Stingin ja Joni Mitchellin rumpali Manu Katchè, sekä Buddy Richin, Tito Puenten ja Jaco Pastoriuksen riveistä tuttu saksofonisti Bob Mintzer.
Heikki Hallanoro on noussut nopeasti kuunnelluimpien suomalaispianistien joukkoon Mons Recordsin julkaistua hänen ensimmäisen pianosoolo albuminsa Soul Songs.
Hallanoro on säveltänyt musiikkia lukuisten suomalaiskirjailijoiden romaaneihin.
[Essi Kummu, Jarmo Stoor, Kari Sallamaa, Harri Istvàn Mäki, Eero Suvilehto]   Hallanorolla ja Jarmo Stoorilla on orkesteri Latistajat, joka yhdistää kirjallisuutta ja musiikkia. Musisoidut äänikirjat sisältävät otteita Jarmo Stoorin kirjoista. Otteet ovat kukin itsenäisiä kappaleita omalla musiikillaan ja sovituksellaan, esittäjänä Latistajat. Latistajat on esiintynyt muun muassa Helsingin kirjamessuilla ja Enontekiön Väärtipäivillä.
Heikki Hallanoro on myös esikoiskirjailija. Hallanoron Viivalla-romaanin jokaisella luvulla on laulu. Romaanin mukana on Heikki Hallanoron ensimmäinen studioalbumi Säveltar (CD). Myöhemmin romaaniin on julkaistu toinenkin musiikkialbumi, Huurrehelmet (2017, Nispero Kustannus).
Vuodesta 2002 Heikki Hallanoro on soittanut rumpuja Plan E -yhtyeessä, jossa muita jäseniä ovat Jani Lehtosaari (Impaled Nazarene -yhtyeestä), Ilari Kinnunen (Terveet Kädet) ja Markku "Lene" Leinonen.
Koulutukseltaan Heikki Hallanoro on tähtitieteilijä.
Diskografia > Studioalbumit (soolotuotanto)

Soul Songs (Mons Records)
Searchlight Songs (2023, Nispero Kustannus)
Perhosten nektaria (2022, Nispero Kustannus)
Huurrehelmet (2017, Nispero Kustannus)
Säveltar (2012, Nispero Kustannus)
Diskografia > Livealbumit

Kuiskattuja lauluja (2009, Koski Records) pseudonyymillä Johannes Letto
Diskografia > Romaaneihin sävelletty musiikki

Kirje etabloidulle kollegalle -single Essi Kummun romaaniin Alaston lukupiiri (2023, Tammi)
Prässi-tunnusmusiikki + single Isä Jarmo Stoorin romaaniin Prässi (2021, Into Kustannus)
Keisarin varjo -tunnusmusiikki Kari Sallamaan romaaniin Keisarin varjo (2017, Nispero Kustannus)
Motelli-tuplasingle + kappale Pääministeri räppi (2015, Nispero Kustannus) Jarmo Stoorin romaaniin Motelli (2015, Into Kustannus)
Keinu-tunnusmusiikki Pia Ronkaisen romaaniin Keinu (2014, Nispero Kustannus)
Sieluhäkki-musisoitu äänikirja (2014, Elisa Kirja, Storytel) Jarmo Stoorin romaaniin Sieluhäkki (2013, Into Kustannus)
Nokian varjossa -tuplasingle 2014 Nispero Kustannus
Haave ihmisestä -musisoitu äänikirja 2013, Nispero Kustannus
Jotka istuvat pimeydessä -tunnusmusiikki Harri Istvàn Mäen romaaniin Jotka istuvat pimeydessä (2013, Nispero Kustannus)
Jeesuksen saappaanjälki -single (2012, Nispero Kustannus)
Diskografia > Rumpalina studioalbumeilla

Oulu Codex II, Plan E (2021, Solardisk)
Oulu Codex, Plan E (2018, Solardisk)
Bassonova, Plan E (2006, My Kingdom Music)
Our Songs – Tribute to Shawn Smith, Plan E (2004, Yak Music)
Best Kept Secret, Plan E (2003, Solardisk)
Kirjat

Viivalla (2012, Nispero Kustannus)
Aiheesta muualla

Heikki Hallanoron kotisivut
Arvostelu, desibeli.net
Arvostelu, sanomalehti Keskisuomalainen
Lehtijuttu Heikki Hallanoron esikoisromaanista ja Huurrehelmet-albumista
Latistajat Facebookissa
Herralahden kenttä

| Herralahden kenttä |
| --- | --- |

Rakennuksen tiedot
Sijainti:  Pori 
Koordinaatit:  61°29′21″N, 21°48′38″E
Rakennustyöt aloitettu:  1934
Avattu:  1935
Remontoitu:  1970, 1979, 1990
Omistaja:  Porin kaupunki
Hoitaja:  Porin kaupunki
Kenttä:  Tekonurmi
Kustannukset:  430 000 mk (1935)
Arkkitehti:  rakennusmestari K.A. Myntti
Käyttäjät
 FC Jazz 
Katsojakapasiteetti
 Istumakatsomo n. 350, pengerkatsomo n. 1000–1500 henkeä. 
Kentän mitat
 Jalkapallokenttä 65*100 m 
Lisää rakennusartikkeleitaArkkitehtuurin teemasivulla
Jalkapallo-ottelu Herralahdessa keväällä 2012.
Herralahden kenttä on Porissa Herralahden kaupunginosassa sijaitseva jalkapallokenttä. Kenttä valmistui vuonna 1935, järjestyksessään toiseksi Porin keskusurheilukentäksi, jollaisena se toimi Porin stadionin valmistumiseen vuoteen 1964 saakka.  Nykyään kenttä toimii ainoastaan jalkapallokenttänä, joitakin koululais- ja harrasteliikuntatapahtumia lukuun ottamatta.
Kentän käyttäjiä 2000-luvulla ovat olleet muun muassa FC Jazzin edustusjoukkue, Porin Palloilijat, NiceFutis ja Pori Bears. Kenttä toimii myös yhtenä vuosittaisen Pori Cup -juniorijalkapalloturnauksen näyttämönä.
Pääsarjatason jalkapalloa kentällä on pelannut RU-38 kausina 1959 ja 1960. Toiseksi korkeinta sarjatasoa on pelannut viimeksi PPT vuonna 1990. Kentällä on järjestetty myös muutamia yleisurheilu- ja jalkapallomaaotteluita.
Kalevan kisat Herralahdessa järjestettiin vuonna 1953.
Historia

Herralahden kentän rakentaminen aloitettiin keväällä 1934. Kentän piirustukset oli kaupungin rakennusmestari K. A. Myntti laatinut vuotta aiemmin. Herralahteen rakennettava stadion korvasi vuonna 1909 valmistuneen Tiilimäen urheilukentän Porin keskusurheilukenttänä. Tiilimäen kenttä ei kooltaan vastannut enää 1930-luvun vaatimuksia ja lisäksi se oli kunnoltaan päässyt rapistumaan pahoin.
Uuden kentän paikaksi valikoitui 5. kaupunginosan ja Aittaluodon väliin jäävä alue, jossa sijaitsi jo vuonna 1929 valmistunut, Pallokentän nimella tunnettu hiekkapintainen jalkapallokenttä. Alue oli vielä parikymmentä vuotta aiemmin ollut Kokemäenjoen lahti, joka oli saatu kuivatettua 30-luvun alkuun mennessä.
Kenttä valmistui kesällä 1935, käsittäen 500 hengen katetun katsomon, kolme pukuhuonetta, pesu-ja suihkuhuoneen sekä yleisökäymälät. 64*100 m:n kokoista nurmikenttää kiersi kuusi juoksurataa. Avajaiskilpailuina järjestettiin Suomen ja Viron välinen yleisurheilumaaottelu 17.–18. elokuuta 1935.
Talvisodan aikana kenttä kärsi vaurioita vihollisen pommituksissa. Aittaluodossa sijaitseviin Rosenlewin tehtaisiin tarkoitettuja lentopommeja harhautui myös Herralahteen, aiheuttaen pahoja vaurioita muun muassa kentän viemäröintiin. Tämän johdosta isot tulvat vaivasivatkin ajoittain kenttää.
Porin stadionin valmistuttua vuonna 1964 Herralahti menetti asemansa kaupungin ykkösareenana. Tulvimisen ansiosta vaurioita kärsinyt nurmi ja vanhanaikaiseksi jääneet kylmät pukuhuonetilat karkottivat myös jalkapalloilijat enenevissä määrin Stadionin käyttäjiksi. Herralahtea käyttivät enää juniori- ja alasarjajoukkueet.
Vuonna 1979 alkuperäinen puukatsomo sekä pukuhuoneet purettiin ja tilalle rakennettiin kentän nykyinen huoltorakennus. Katsomoiksi tuotiin siirrettävät teräsrunkoiset katsomorakennelmat. Viimeisin suuri remontti kentällä tehtiin vuosina 1989-1990, jolloin kentän ympärille rakennettiin teräsaita ja pengerkatsomo sekä jalkapallonkentän nurmi uusittiin.
Yleisöennätykset

Herralahden kentän yleisöennätys on tiettävästi vuoden 1953 Kalevan kisoista. Kisojen toisena kilpailupäivänä sunnuntaina 16. elokuuta paikalla oli 11 312 maksanutta katsojaa.
Jalkapallo-otteluiden yleisöennätys on 5 214, 17. lokakuuta 1965 SM-sarjan nousukarsintaottelusta RU-38–TPS. Skandaalinkäryinen ottelu päättyi tuolloin vierasjoukkueen 2–1-voittoon. Ratkaiseva maali syntyi ottelun loppuhetkillä rangaistuspotkusta. Seuraavana päivänä julkaistu sanomalehtikuva osoitti kuitenkin vääjäämättömästi, että rike tapahtui selvästi rangaistusalueen ulkopuolella.
Sota-ajan jalkapallo-ottelut

Herralahden kentän erikoisuutena voidaan pitää jatkosodan aikana pelattuja jalkapallo-otteluita, joissa kohtasivat porilaiset ja porilaisista pelaajista kootut joukkueet ja Porin lentokenttää tukikohtanaan pitäneistä Natsi-Saksan ilmavoimien joukoista kootut joukkueet. Osa otteluista pelattiin myös viereisellä Pallokentällä. Tällaisia otteluita tiedetään pelatun vuosina 1942–1943 ainakin 13 kappaletta.
Chilen olympiajoukkue

Mielenkiintoinen yksityiskohta Herralahden kentän historiassa on myös siellä 22. heinäkuuta 1952 pelattu ystävyysottelu Porin kaupunkijoukkueen ja Chilen olympiajoukkueen välillä. Chile oli pudonnut vajaata viikkoa aikaisemmin Helsingin kesäolympialaisten jalkapalloturnauksesta. Chilen lisäksi myös muille avauskierroksella pudonneille joukkueille järjestettiin ystävyysotteluita eri puolella maata. Muun muassa Itävalta kohtasi Raumalla paikallisen joukkueen.
Chile kukisti Porin Palloilijoiden, PPT:n, RU-38:n ja Kärppien pelaajista kootun joukkueen maalein 5–1. Porin joukkueen nimekkäin pelaaja oli myöhemmin kaupungin ensimmäisenä A-maajoukkuejalkapalloilijana tunnettu Erkki Harell.
Jalkapallomaaottelut Herralahdessa

| Vuosi | Maajoukkue | Vastustaja | Tulos | Yleisöä |
| --- | --- | --- | --- | --- |
| 1954 | U21 |  Ruotsi | 3–0 | 3 450 |
| 1959 | B |  Ruotsi | 2–2 | 4 980 |
| 1962 | U21 |  Norja | 1–1 | 1 828 |
Hl

Hl tarkoittaa seuraavia:
Etelä-Korea, siviililentokoneiden kansallisuustunnus HL, valtio tai muu maantieteellinen alue
Half-Life, HL, Valve Corporationin vuonna 1998 julkaisema tietokonepeli
hehtolitra, tunnus hl, tilavuuden yksikkö
Helsingin Luistelijat, HL, suomalainen urheiluseura
hoc loco, h.l., tässä paikassa, tällä paikalla
House of Lords, H.L., Yhdistyneen kuningaskunnan parlamentin ylähuone
Hämeenlinnan rautatieasema, liikennepaikkalyhenne Hl, rautatieasema Suomessa
Hämeen lääni, Hl., entinen lääni Suomessa
höyrylaiva, lyhenne hl., nimen etuliite HL tai H/L, höyrykoneen voimalla liikkuva laiva
Lyypekki, HL, kaupunki Saksassa
HL, hallintotieteiden lisensiaatti
HL, lähijunien junatunnus Suomessa (ei matkustajainformaatiossa).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hl”, voi hakea sivunnimihaulla, laajalla sivunnimihaulla tai tekstihaulla.
Hot Shot (täsmennyssivu)

Hot Shot on:
Hot Shot, kuvitteellinen hahmo
hot shot, drinkki
Hot Shot, Shaggyn albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hot Shot”, voi hakea sivunnimihaulla, laajalla sivunnimihaulla tai tekstihaulla.
Hollolan kihlakuntien ja Porvoon läänin tuomiokunta

Hollolan kihlakuntien ja Porvoon läänin tuomiokunta oli 1659–1750 toiminnassa ollut Turun hovioikeuden alainen kihlakunnantuomarin virka-alue. Sen edeltäjiä ennen yhteenliittämistä olivat Porvoon tuomiokunta ja Hollolan tuomiokunta. Sitä seurasivat Hollolan ylisen ja alisen kihlakunnan tuomiokunta sekä Porvoon ja Kymin kihlakuntien tuomiokunta.
Vuoden 1680 tuomiokirjan mukaan tuomiokuntaan kuuluivat seuraavat pitäjät:
Hollolan ylinen ja alinen kihlakunta
Asikkala
Hauho
Hollola
Iitti
Kuhmoinen
Lammi
Orimattila
Padasjoki
Sysmä
Tennilä
Tuulos
Uusikylä
Porvoon lääni
Helsingin pitäjä
Lapinjärvi
Myrskylä
Mäntsälä
Nurmijärvi
Pernaja
Sipoo
Tuusula
Isonvihan (1713–1721) aikana tuomiokunnassa pidettiin viimeiset käräjät ennen keskeytystä keväällä 1714 ja käräjätoiminta aloitettiin uudelleen helmikuussa 1722. Pikkuvihan (1742–1743) aikana järjestettiin sekä syys- että talvikäräjät molempina vuosina.
Henrik Eriksson

| Henrik Eriksson |
| --- | --- |

Henkilötiedot
Syntynyt: 15. huhtikuuta 1990 (ikä 34) Västerhaninge, Ruotsi
Kansalaisuus:   Ruotsi
Jääkiekkoilija
Lempinimi:  Hank, Henke, Henkke, Hank the Tank
Pelipaikka:  vasen laitahyökkääjä
Maila:  vasen
Pituus:  184 cm
Paino:  87 kg
Seura
Seura:  Södertälje SK
Sarja:  HockeyAllsvenskan
Pelinumero:  13
Pelaajaura
Pääsarjaura:  2007–
Aik. seurat:  Djurgårdens IF (SHL/Allsv.) Sport (SML) Mora IK (Allsv.)
Henrik Eriksson (s. 15. huhtikuuta 1990 Västerhaninge, Ruotsi) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue Södertälje SK:ssa. Hän on pelipaikaltaan vasen laitahyökkääjä, mutta Eriksson osaa pelata myös keskellä. Häntä on luonnehdittu pelityyliltään kahden suunnan hyökkääjäksi.
Ura > Seuraura

Eriksson on Västerhaninge IF:n kasvatti. Hän siirtyi juniorina sittemmin Huddinge IK:hon ja 16-vuotiaana Djurgårdens IF:n organisaatioon kaudeksi 2006–2007. Kauden 2007–2008 hän pelasi suurimmaksi osaksi seuran J20-joukkueessa, mutta Eriksson vahvisti myös J18-junioreita, jossa hän voitti J18 Allsvenskanin mestaruuden. Eriksson debytoi samalla kaudella myös Djurgårdenin Elitserien-joukkueessa, jossa hän sai tililleen 15 runkosarjaottelua ilman tehopisteitä. Hän sai tililleen ensimmäisen Elitserien-ottelunsa vain 17-vuotiaana 11. lokakuuta 2007 vieraissa Brynäs IF:ää vastaan, mutta jäi ottelussa ilman peliaikaa. Seuraavassa ottelussaan 1. marraskuuta 2007 vieraissa Timrå IK:ta vastaan hän sai ensimmäisen jääaikansa, 47 sekuntia. Varsinaisella tulokaskaudellaan 2008–2009 hän pelasi Elitserienissä 47 runkosarjaottelua tehopistein 3+5=8. Eriksson teki ensimmäisen Elitserien-maalinsa 25. syyskuuta 2008 Färjestad BK:ta vastaan. Kesken kauden 2009–2010, joulukuussa 2009 Djurgården lainasi hänet alustavasti tammikuun 2010 loppuun asti kestävällä sopimuksella sarjatasoa alemmas HockeyAllsvenskan-joukkue Mora IK:hon, jossa Eriksson pelasi lopulta kauden loppuun.
Kaudeksi 2010–2011 Eriksson teki kaksivuotisen sopimuksen Moran Allsvenskan-joukkueen kanssa. Hän teki siellä runkosarjassa 52 ottelussa tehot 12+10=22 ja Eriksson sijoittui 91 minuutillaan koko sarjan jäähypörssissä kahdeksanneksi. Joukkue eteni Kvalserieniin, mutta Mora jäi kuitenkin ilman sarjanousua. Kaudeksi 2012–2013 hän palasi kaksivuotisella sopimuksella edellisenä keväänä Allsvenskaniin pudonneen Djurgårdenin riveihin. Kauden 2013–2014 päätteeksi Eriksson oli nostamassa seuraa takaisin SHL:ään (ent. Elitserien). Toukokuussa 2014 hän teki Djurgårdenin kanssa kaksivuotisen jatkosopimuksen.
Eriksson nousi kaudella 2014–2015 Djurgårdenin varakapteeniksi. Hän teki SHL:n yhden kauden piste-ennätyksensä tehoilla 8+7=15. Eriksson jakoi joukkueen sisäisen maalipörssin kolmannen sijan Markus Ljunghin kanssa. Kaudeksi 2015–2016 hänet nimettiin Djurgårdenin kapteeniksi. Maaliskuussa 2016 Eriksson teki seuran kanssa kolmivuotisen jatkosopimuksen. Kaudeksi 2016–2017 hän palasi Djurgårdenin varakapteeniksi. Kausi 2018–2019 Erikssonilla päättyi olkapäävammaan helmikuun 2019 lopulla. Hän voitti kauden päätteeksi SHL-hopeaa. Maaliskuussa Eriksson teki Djurgårdenin kanssa kaksivuotisen jatkosopimuksen.
Kaudeksi 2021–2022 Eriksson siirtyi vuoden mittaisella sopimuksella SM-liigajoukkue Vaasan Sportiin. Hän oli 14 osumallaan joukkueen paras maalintekijä. Huhtikuussa 2022 Eriksson teki seuran kanssa vuoden mittaisen jatkosopimuksen. Kaudeksi 2022–2023 hänet nimettiin Sportin varakapteeniksi. Erikssonin kausi päättyi kuitenkin jo helmikuussa 2023 leikkaushoitoa vaatineeseen vammaan.
Eriksson palasi kaudeksi 2023–2024 1+1-vuotisella sopimuksella Mora IK:n Allsvenskan-joukkueeseen.
Ura > Maajoukkueura

Eriksson pelasi alle 18-vuotiaiden MM-kilpailuissa vuonna 2008. Yhteensä hän on pelannut 20 nuorten ja 34 poikien maaottelua.
Hollolan kotiseutuyhdistys

| Hollolan kotiseutuyhdistys r> y. |
| --- | --- |
Perustettu:  1945
Toimiala:  kirjankustannus, kahvila-ravintolan pito, kahden museon ylläpitäminen, kotiseututyö
Kotipaikka:  Hollola
Puheenjohtaja:  Kirsti-Liisa Virta
Aiheesta muualla
Sivusto
Infobox OKVirheellinen NIMI-arvo: 
Hollolan kotiseuduyhdistys ry on 1945 perustettu yhdistys, jonka pääasiallisena tehtävänä on kotiseututyö. Yhdistys ylläpitää kulttuurikohtaita, kuten Hollolan kirkonkylässä Hollolan kunnantupaa, Hollolan kotiseutumuseota ja Hentilän talomuseota . Lisäksi yhdistys harjoittaa kustannustoimintaa julkaisten Hollolan kotiseutukirjat -sarjaa:
I Herrat ja myä
II Talonpojat ja tyä
III Kolmas tolen tekie
IV Juttua tulie ku turki hijast
V Kyl maalima tassii
VI Kello kuus ja puntit tasa
VII Pannaav voihampaat naulaa
VIII Ei ol luulo tielov viärtti
IX Kylhän sit saa kuv vuovaa
X Konstit ne on kum pelaa
XI Hyvin tiet, nin elestäs löylät
XII Ei saa ollal loppasuu maaliman tavaralle
XIII Tehliäm mitä tehliäm, muttei ihlam mahlottomia
XIV Kyl se käy kun uskuo vaa
XV Sellaisthaan soon tällasen kans
XVI Eletiän ninkuv voilaan, ei ninkun tahlotaa
XVII Joka kauvan eliä, se paljon näkie
XVIII Hollolast ollaaj ja aikoin tullaa
XIX Kyll oj, jos sanotaanki
XX Ei se tahtia haittaa, eikä vauhtia vähennä
XXI Se ol sihin aikaan, kun sika aitaa tek
XXII Jokahiin on oman onnens seppä
XXIII Joutua tekemän pitiä, hyvä tulie ittestiä
XXIV "Tervieks, tervieks", sano Hauhala
XXV Kyl tyä tekijäsän neuvua
XXVI 30.11.2012
Hroar Stjernen

| Mitalit> Miesten mäkihyppy.Maa:   Norja.MM-kilpailut  | Mitalit> Miesten mäkihyppy.Maa:   Norja.MM-kilpailut  | Mitalit> Miesten mäkihyppy.Maa:   Norja.MM-kilpailut  | Miesten mäkihyppy> Maa:   Norja. |
| --- | --- | --- | --- |
|  Hopeaa | Oberstdorf 1987 | joukkuemäki |  |
Hroar Stjernen (s. 11. helmikuuta 1961) on entinen norjalainen mäkihyppääjä, joka kilpaili maailmancup-tasolla vuosina 1984–1989.
Stjernen kuului Norjan joukkueeseen, joka saavutti Suomen jälkeen  hopeaa joukkuemäessä Oberstdorfin MM-kilpailuissa 1987. Hänen lisäkseen joukkueessa hyppäsivät Ole Christian Eidhammer, Ole Gunnar Fidjestøl ja Vegard Opaas. Stjernen sijoittui samoissa kisoissa lisäksi neljänneksi normaalimäessä.
Stjernen voitti maailmancupin osakilpailun Bischofshofenissa tammikuussa 1985 ja oli seuraavalla kaudella toinen Innsbruckissa sekä neljäs mäkiviikon yhteispisteissä. Kaudella 1986–1987 hän sijoittui toiseksi niin Innsbruckissa kuin Oberwiesenthalin ja Oslon normaalimäen kilpailuissakin; maailmancupin loppupisteissä hän oli viides.
Houghton Mifflin Harcourt

| Houghton Mifflin Harcourt |
| --- | --- |

Osake:  NASDAQ: HMHC
ISIN:  US44157R1095
Perustettu:  1832
Perustaja:  William Ticknor
Toimitusjohtaja:  John Lynch
Kotipaikka:  Boston, Massachusetts, Yhdysvallat
Toimiala:  kirjankustantamo
Nettotulos:   213,6 miljoonaa USD (2021)
Henkilöstö:  1001–1500
Emoyhtiö:  Veritas Capital
Kotisivu:  www.hmhco.com (englanniksi)
Infobox OKVirheellinen NIMI-arvo: 
Houghton Mifflin Harcourt on yhdysvaltalainen kirjankustantamo, jonka juuret ulottuvat vuoteen 1832. Nykyisen muotonsa kustantamo sai vuonna 1919 sen jälkeen, kun useat kustantamot olivat vuosien varrella sulautuneet yhteen.
22. helmikuuta 2022 Veritas Capital osti Houghton Mifflin Harcourtin 2,8 miljardilla dollarilla.
Henry Flagler

| Henry Morrison Flagler |
| --- | --- |

Henkilötiedot
Syntynyt: 2. tammikuuta 1830 Hopewell, New Yorkin osavaltio, Yhdysvallat
Kuollut: 20. toukokuuta 1913 (83 vuotta) West Palm Beach, Florida,  Yhdysvallat
Henry Morrison Flagler (2. tammikuuta 1830 Hopewell, New Yorkin osavaltio, Yhdysvallat – 20. toukokuuta 1913 West Palm Beach, Florida,  Yhdysvallat) oli yhdysvaltalainen liikemies. Hän perusti Standard Oil -yhtiön yhdessä John D. Rockefellerin kanssa vuonna 1870. Flagler tunnetaan kuitenkin parhaiten tuolloin suurelta osin asumattoman Floridan itärannikon kehittämisestä. Hän rakennutti rautatien Daytonasta Key Westiin ja loi Floridasta merkittävän matkailukohteen. Hän vaikutti merkittävästi nykymuotoisten Palm Beachin ja Miamin kaupunkien syntyyn.
Elämä ja ura

Flagler lopetti koulunkäynnin 14-vuotiaana, muutti Ohioon ja ryhtyi noin vuonna 1850 viljakauppiaaksi Bellevue'ssa, Ohiossa. Siellä hän tapasi Rockefellerin ja myi tämän välityksellä viljaa. Flagler yritti epäonnistuneesti valmistaa suolaa Michiganissa ja palasi Clevelandiin, jossa hän vuonna 1867 liittyi Rockefellerin kanssa öljy-yhtiöön, josta tuli Standard Oil vuonna 1870. Hän osallistui yhtiön kehittämiseen ja toimi Standard Oil of New Jerseyn johtajana vuoteen 1911 asti.
Vuonna 1883 Flagler vieraili Floridassa ja päätti sijoittaa öljyomaisuutensa osavaltion kehittämiseen. Hän osti kolme vuotta myöhemmin useita rautatielinjoja, jotka hän yhdisti Florida East Coast Railwayksi. Hän rakensi 1890-luvulla ylellisten hotellien sarjan rautatielinjan varrelle sekä Bahama-saarten Nassauhun. Flaglerin hotellit ja rautatie vakiinnuttivat Palm Beachin rikkaiden amerikkalaisten talvilomakohteeksi. Flagler jatkoi rautatien laajentamista Etelä-Floridaan Miamiin. Hän ruoppasi kanavan, rakensi katuja, otti käyttöön ensimmäiset vesi- ja sähköjärjestelmät ja rahoitti kaupungin ensimmäisen sanomalehden. Kun kaupunki virallisesti perustettiin, sen asukkaat halusivat kunnioittaa sen kehityksestä vastannutta miestä nimeämällä sen "Flagleriksi". Hän kieltäytyi kunnianosoituksesta ja suostutteli heidät säilyttämään vanhan intiaaninimen Miami. Flagler perusti myös höyrylaivayhteydet Key Westiin ja Nassauhun. Flagler suunnitteli myös rautatietä, joka ulottuisi Miamista Key Westiin ja kulkisi seitsemän mailia veden päällä. Vuonna 1905 aloitettu Florida Overseas Railroad, jota kutsuttiin pilkallisesti nimellä Flagler's Folly ("Flaglerin hölmöily"), jäi hänen vähiten menestyksekkääksi hankkeekseen, ja se tuhoutui lopulta vuonna 1935 hurrikaanissa.
Aiheesta muualla

Kuvia tai muita tiedostoja aiheesta Henry Flagler Wikimedia Commonsissa
Höytiä

Höytiä on kylä Keski-Suomessa, Uuraisten kunnassa. Höytiällä toimii muun muassa koulu (luokat 1–4), jonka yhteydessä on vuonna 2015 rakennettu liikuntahalli.
Höytiällä on aktiivinen kyläyhdistys, mutta esimerkiksi kyläkauppa sieltä on jo lopetettu. Höytiä oli vuonna 1998 vuoden kylä Keski-Suomessa.
Kylällä on noin 300 asukasta. Suurin jokavuotinen tapahtuma Höytiällä on Höytiänpäivä heinäkuussa, joka järjestetään kyläyhdistyksen ja talkooporukan voimin.
Meteorologi Matti Huutonen on kotoisin Höytiältä.
Aiheesta muualla

Höytiän kyläyhdistys
Höytiän koulu (Arkistoitu – Internet Archive)